6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 17316/Υ.139 της 27 Φεβρ./12  Μαρτ. 1965 (ΦΕΚ Β΄ 176) Περί αυξήσεως των υπό του Ταμείου Επικ. Ασφαλίσεως υπαλλήλων Εμπορίου Τροφίμων παρεχομένων συντάξεων. Έχοντες υπ’ όψιν:1)τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών», 2)την δια της υπ’ αριθ. 311/4.11.64 αναφοράς του Ταμείου Επικουρικής Ασφαλίσεως Υπαλλήλων Εμπορίου Τροφίμων υποβληθείσαν ημίν πρότασιν του Δ.Σ. αυτού, περί αυξήσεως των συντάξεων, 3)το υπ’ αριθ. 20235/ΚΠ 352/16.2.65 έγγραφον του Υπουργείου Συντονισμού, 4)την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής της 3.5.1955 κοινοποιηθείσαν δια του υπ’ αριθ. 14786/16.5.1955 εγγράφου της και 5)τας κρατούσας οικονομικάς συνθήκας, αποφασίζομεν: Ι.Από 1/7/1964 αυξάνονται αι υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων καταβαλλόμεναι συντάξεις ως ακολούθως: α)Δια τας χορηγηθείσας συντάξεις συμφώνως προς τας διατάξεις του άρθρ. 37 του Καταστατικού του Ταμείου και αναπροσαρμοσθείσας βάσει του άρθρ. 18 του Κανονισμού Παροχών αυτού, κατά ποσοστόν 20% επί της συντάξεως και του προσωρινού επιδόματος. β)Δια τας χορηγηθείσας συντάξεις συμφώνως προς τας διατάξεις του άρθρ. 8 του Κανονισμού Παροχών του Ταμείου κατά ποσοστόν 10%. Της αυξήσεως ταύτης εξαιρούνται οι συνταξιοδοτηθέντες κατά την αυτήν διάταξιν, εφ’ όσον η σύνταξίς των υπελογίσθη επί του μισθού του οριζομένου υπό της υπ’ αριθ. 32/63 αποφάσεως του Δ.Δ.Δ.Δ. Αθηνών. ΙΙ.Προς την ανωτέρω αύξησιν συμψηφίζεται το τυχόν υφιστάμενον προσωπικόν επίδομα το προκύψαν εκ της γενομένης αναπροσαρμογής κατά το άρθρ. 18 του Κανονισμού Παροχών του Ταμείου. ΙΙΙ.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 